|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor.    | Dato: 16.11.2020Vår ref: 19/13356-22Deres ref: Saksbeh.: Tlf.  |
|  |  |

Referat fra ungdomsrådsmøte (RUR) 12. november 2020

Til stede: Sindre Slaatten Sollid, Pia Røysland Henriksen, Gabriel Moland Kittelsen,
Vilda Windtwood, Ketil Thorvaldsen, Ida Jacobsen, Tobias Stensland, Ordfører Per Kristian Lunden og Elin Evensen

Forfall: Annie Holthe Ausland

*I møtet ble det glemt å orienter om at det ble gjort en feil på Risør videregående skole i forbindelse med utvelgelse av kandidater til ungdomsrådet. Ida var i fjor valgt inn som fast medlem for to år, men var i år oppført som vara. I samråd med ordfører har vi kommet til at Ida fortsatt står oppført som vara, men innkalles til alle ordinære møter.*

|  |
| --- |
| 1. **Godkjenning av innkalling og referat**

Innkalling og referat godkjent.Orientering om Arbeidsutvalgets møte vedr. Fv 416. Se vedlegg. |
| 1. **Ungdom og Risørhuset v/ Kulturkoordinator Ågot Bugge**

Spørsmål sendt ut med sakslisten: Hvordan kan vi skape et større eierskap til kulturhuset som samlingsarena blant innbyggere som til vanlig kanskje ikke kommer til Risørhuset? Spørsmål fra Ågot om ungdommene kunne tenke seg å være med i et gruppe som kan se igjennom treilere og være med på å bestemme hvilke filmer som skal settes opp på kino. Rådet er svært positiv til det, og syns det er viktig at det rekrutteres bredt. En fra hver klasse fra 8-VG3. Ågot kan sende forespørselen til elevrådet, så vil elevrådene videreformidle informasjon inn i klassene. Ønske om å sette opp gamle filmer/klassikere. Eks. Harry Potter maraton. Bruke forslagskasse. På spørsmål om hva ungdommen må få tilbake for å gjøre dette, svarer rådet at det er belønning å få være med å påvirke hvilke filmer som blir satt opp, ev. gratis film. Ågot bes diskutere belønning med den aktuelle gruppen.  |
| 1. **Ungdom og frivillighet v/Ågot Bugge**

Spørsmål sendt ut med sakslisten: Hva kan kommunen gjøre for å legge til rette for deltagelse og frivillig aktivitet i dag og i fremtiden? Hvordan kan kommunen legge til rette for rekruttering av unge frivillige?Rådet mener det kan handle om kunnskap om hva frivillig arbeid er og hvilket samhold det skaper. Noen i rådet har erfaring med å være frivillig og ble rekruttert gjennom nær venn.Aktuelt med frivillighet inn mot arrangementene som eventuelt blir på Risørhuset. På spørsmål om hvilke sosiale medier Risørhuset bør bruke for å nå ungdom er svaret Instagram og Snapchat. Forslag fra rådet om at ungdom kan styre Risørhusets Instagram-konto. |
| 1. **Klima og miljø – Sertifisering av Risør kommune som miljøfyrtårn. v/Heidi Rødveen**

Kommunehuset skal miljøfyrtårnsertifiseres. Når det er gjort blir det skolene og andre kommunale hus sin tur. Hvilke satsningsområder er ungdommen opptatt av?Innspill fra rådet: Matsvinn –rapportere på hvor mye matsvinn vi har.Koselige utearealer rundt kommunehuset– gjøre det hyggelig å spise lunsj ute.Prosjekter i skolearbeid påvirker også foreldrene. Rådet er positive til alle miljøvennlige tiltak.VGS er fyrtårnsertifisert. Hva gjøres der som elevene merker?Kildesortering. Bruker ikke engangsservise. Samler inn flaskepant. Selger mat til halv pris dagen etter.  |
| 1. **Budsjett 2021 – Hva er viktig for ungdom? v/Ordfører**

Info om skateanlegget. Skatepark er lagt inn i økonomiplan med kr. 6 000 000,- i 2023. Kultursjefen jobber for å få dette fremskyndet til 2021. Dette er avhengig av spillemidler. Det søkes om spillemidler nå i november. Det planlegges workshop rundt nærmiljøanlegget rundt skatebanen med elever fra barneskolen og ungdomsskolen. Selve arbeidet rundt forprosjektet for skatebanen er utarbeidet sammen med skatere i Risør. Innspill fra ungdomsrådet: Dette er veldig bra. Viktig at sikkerhet/kameraovervåking også følger med når en investerer så mye i skateanlegg. Andre innspill til budsjettet:Behov for større svømmehall. Det er kamp om tid i svømmehallen. Et sted hvor musikere kan øve. Ønske om band-rom/øvingsrom i Risørhuset/bomberom. På spørsmål sier ordfører at det er foreslått små budsjettkutt i Risørhuset. Rådet viser til tidligere sak om Risørhuset, og presentasjon fra UiA i Risørhuset 5 november, og mener at dersom Risørhuset skal tilrettelegge for ungdom må ikke budsjettet kuttes, heller økes.**Konklusjon:**Ungdomsrådets leder vil legge frem en uttalelse for bystyret 17. desember i forhold til budsjett.  |
| 1. **Orientering om møtegodtgjørelse v/Elin Evensen**

Det er behov for at rådets medlemmer melder inn personnummer og kontonummer for at møtegodtgjørelse kan bli utbetalt før jul. De som var til stede i møtet har nå levert. |
| 1. **Rådets egne saker**.

Ingen konkrete saker denne gangen.Risør videregående skole settes på sakslisten i neste møte. |
| 1. **Koronasituasjonen v/Ordfører**

Ordfører har hatt dialog med russen. Opplever dem som ansvarlige og opptatt av å følge regler om smittevern. Ungdomsrådets opplevelse er at de er lei, har lyst til å reise og dra på konserter, men at det er ikke noe å gjøre med. En må bare godta det. Er glade for at skolene er åpne, og håper ikke det blir hjemmeskole igjen. Ikke alle aktiviteter er stengt, selv om noe er satt på vent. Noen er bekymret på skolen. Føler at det er litt «slakt» på skolene. Noen syns VGS har vært flinke på smittevern. Lærere legger litt mer vekt på smittevern igjen. Det å ha hatt smitte i kommunen hjelper på beredskapen. Prøver å være så flink en kan. Noen prøver å ikke være så mye hjemme hos folk, men heller treffes ute på fotballbanen. Der kan alle være med, slik at ingen blir ekskludert. Andre prøver å holde seg til sine nærmeste venner. Flere sier at de i større grad holder seg i kommunen. Reiser ikke til Oslo for å besøke familie, eller Arendal for aktiviteter inne.Ungdomsskoleelevene sier at det ikke gis oppfølging/skolearbeid når elevene må være hjemme på grunn av sykdom/symptomer. Ordfører vil ta dette videre med skolen. |

Med hilsen

*Brevet er ekspedert elektronisk, og har derfor ingen signatur.*

|  |  |
| --- | --- |
|  |  |

|  |  |
| --- | --- |
| **Mottakere:** | Sindre Slaatten SollidPia Røysland HenriksenGabriel Moland KittelsenVilda WindtwoodAnnie Holthe AuslandKetil Thorvaldsen |

|  |  |
| --- | --- |
|  |  |

|  |  |
| --- | --- |
| **Kopi til:** | Ordfører /v Per Kristian LundenEnhet plan og bygg /v Heidi RødvenEnhet kultur /v Ågot BuggeJonas Olsen GjernesIda JacobsenJohanne Øvland SøstuenGuro Sagvollen FiskergårdThomas Tørring ChristensenTobias Stensland |